قدمت لي شي منّك كنت انتظره
اهديتني الحب وعيونك وشوفاتك
ياللي انت حبك كذا مخلوق بالفطره
يا علّني مانحرم شوفك وضحكاتك
سلّمت لك يوم قابلتك على فكره
ومشيت كلي تحت امرك ورغباتك
سحر المحبه تعدا الساحر وسحره
شفني من الحب ودي اسكن بذاتك
القلب لو غبت الله يجبر بصبره
يضيق لا طوّلت بالبعد خطواتك
ومن كثر ماهو يحبك والله بعذره
يحب قربك ويكره فيك غيباتك
لا نضيع الوقت في بعدين او بكره
ابسرق العمر الين اصير لحظاتك
العمر فرصه ومن غيرك فلا اعتبره
وانا ترا وبس فرصة عمرك وجاتك